கேள்வி: குராவ் வனவிலங்கு காப்பகம் - வரலாறு பற்றி தகவல் சொல்.
பதில்: 1960-ஆம் ஆண்டுகளில், லார்ட் மெட்வே (Lord Medway) என்பவர் பெனோம் மலைக்கு விலங்கியல் ஆய்வுப் பயணத்தை மேற்கொண்டார். பெனோம் மலை 2110 மீட்டர் உயரம் கொண்டது. அவரின் தொடர் ஆய்வுப் பயணங்கள், கோலா குராவ் எனப்படும் பெனோம் மலை கிழக்குப் பகுதியில் ஆய்வுகள் நடத்த பல அறிஞர்கள், உயிரியலாளர்களை ஈர்த்தன. குராவ் வனவிலங்கு காப்பகத்தின் தாழ்நில வனப் பகுதியில் (dipterocarp forest area) பறவைகள், பாலூட்டிகள், பல்வகை விலங்கினங்கள், வெளவால்கள் மிக அதிகமாக வாழ்கின்றன. இவற்றின் வாழ்வியல் முறை பன்முகத் தன்மைகள் கொண்டவை.
கேள்வி: குராவ் வனவிலங்கு காப்பகம் - யானைகள் பாதுகாப்பு மையம் பற்றி நீங்கள் என்ன அறிந்துள்ளீர்கள்?
பதில்: கோலா கண்டா யானைகள் பாதுகாப்பு மையம் ''(Kuala Gandah Elephant Conservation Centre)'' உள்ளது. இது இடம்பெயர்ந்த யானைகளைப் பாதுகாக்கும் யானை மையம் ஆகும். காடுகளில் தனித்து விடப்படும் அல்லது தனித்து வாழும் யானைகளுக்கு ஓர் இடமாற்றுத் தளம் வழங்கப்பட வேண்டும் என்பதற்காக இந்த மையம் அமைக்கப்பட்டது. ஜெண்டராக் ''(Jenderak)'' எனும் இடத்தில் செலாடாங் ''(Bos gaurus)'' எனும் காட்டு எருமைகளுக்கான இனப்பெருக்க மையம் உள்ளது. அத்துடன் பறவையினங்களில், அரிய வகை மலாயா மயில்களும் ''(Malayan peacock-pheasant)'' இந்தக் காப்பகத்தில் காணப்படுகின்றன.